Το ***Εγώ, η Τόνια*** (πρωτότυπος τίτλος: ***I, Tonya***) είναι αμερικανική βιογραφική ταινία του 2017 σε σκηνοθεσία του Γκρεγκ Γκιλέσπι και σενάριο του Στίβεν Ρότζερς.

Πλοκή
-----

Η Τόνια Χάρντινγκ είναι αθλήτρια του καλλιτεχνικού πατινάζ, η οποία μεγάλωσε με την αυταρχική μητέρα της, ΛαΒόνα Γκόλντεν, και σταμάτησε το σχολείο για να αφιερωθεί στο άθλημα. Γνωρίζει και παντρεύεται τον Τζεφ, ο οποίος είναι βίαιος απέναντί της.

Είναι η μοναδική αθλήτρια που μπορεί να κάνει την κίνηση "triple axel", όμως περιθωριοποιείται λόγω της κοινωνικής της καταγωγής. Στους Χειμερινούς Ολυμπιακούς Αγώνες του 1992 κατατάσσεται τέταρτη και μετά γίνεται σερβιτόρα. Η προπονήτριά της την ενημερώνει ότι οι επόμενοι Ολυμπιακοί θα γίνουν το 1994, οπότε ξεκινά ξανά προπονήσεις. Παράλληλα, δέχεται ένα σημείωμα στο οποίο απειλείται η ζωή της. Τότε, ο Τζεφ αποφασίζει να στείλει αντίστοιχα σημειώματα στην αντίπαλό της, Νάνσι Κέριγκαν, όμως ο φίλος του Τζεφ, ο Σον, πληρώνει κάποιον για να τη χτυπήσει.

Μετά από αυτό, η Τόνια, ο Τζεφ και ο Σον κατηγορούνται, όμως η δίκη αναβάλλεται λόγω των Χειμερινών Ολυμπιακών Αγώνων του 1994, στους οποίους κατατάσσεται όγδοη. Στη δίκη, η Τόνια καταδικάζεται με αποβολή από την ομοσπονδία καλλιτεχνικού πατινάζ των ΗΠΑ, πρόστιμο και καταναγκαστική εργασία. Η Τόνια τότε ξεκινά μποξ. Ο Τζεφ παραδέχεται πως κατέστρεψε την καριέρα της και η Τόνια αποφασίζει να μην ξαναμιλήσει ποτέ στη μητέρα της.

Διανομή
-------

| Ηθοποιός | Ρόλος |
| --- | --- |
| Μάργκοτ Ρόμπι | Τόνια Χάρντινγκ |
| Μακένα Γκρέις |
| Σεμπάστιαν Σταν | Τζεφ Γκίλοουλι |
| Άλισον Τζάνεϊ | Λαβόνα Φέι Γκόλντεν |
| Τζούλιαν Νίκολσον | Νταϊάν Ρόλινσον |
| Πολ Γουόλτερ Χόσερ | Σον Έκχαρντ |
| Μπόμπι Καναβάλι | Μάρτιν Μάντοξ |
| Κέιτλιν Κάρβερ | Νάνσι Κέριγκαν |
| Μπογιάνα Νοβάκοβιτς | Ντόντι Τίτσμαν |
|

Βραβεία/Διακρίσεις
------------------

Στα 90ά βραβεία Όσκαρ η ταινία κέρδισε στην κατηγορία Β' Γυναικείου Ρόλου (Άλισον Τζάνεϊ) και ήταν υποψήφια σε άλλες δύο: Α' Γυναικείου Ρόλου (Μάργκοτ Ρόμπι) και μοντάζ.

Στις 75ες Χρυσές Σφαίρες κέρδισε την κατηγορία του Β' Γυναικείου Ρόλου (Άλισον Τζάνεϊ) και ήταν υποψήφια στις κατηγορίες: καλύτερης ταινίας (μιούζικαλ ή κωμωδία) και Α' Γυναικείου Ρόλου σε μιούζικαλ ή κωμωδία (Μάργκοτ Ρόμπι).

Στα βραβεία BAFTA κέρδισε την κατηγορία Β' Γυναικείου Ρόλου (Άλισον Τζάνεϊ) και ήταν υποψήφια σε άλλες τέσσερις: Α' Γυναικείου Ρόλου (Μάργκοτ Ρόμπι), πρωτότυπου σεναρίου, σχεδιασμού κοστουμιών και μέικ απ.

Στα Βραβεία Satellite ήταν υποψήφια στις κατηγορίες: καλύτερης ταινίας, Α' Γυναικείου Ρόλου (Μάργκοτ Ρόμπι) και Β' Γυναικείου Ρόλου (Άλισον Τζάνεϊ). Στα Βραβεία Σωματείου Ηθοποιών κέρδισε στην κατηγορία Β' Γυναικείου Ρόλου (Άλισον Τζάνεϊ) και ήταν υποψήφια και στην κατηγορία Α' Γυναικείου Ρόλου (Μάργκοτ Ρόμπι).

Παραπομπές
----------

1. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
2. ↑  Ford, Rebecca (1 Δεκεμβρίου 2017). «How Margot Robbie Nailed Her Landing for 'I, Tonya'». *The Hollywood Reporter*. Ανακτήθηκε στις 1 Δεκεμβρίου 2017.
3. ↑  «I, Tonya (2017)». Box Office Mojo. Ανακτήθηκε στις 22 Ιουλίου 2018.
4. ↑  «Όσκαρ 2018: Όλες οι φετινές υποψηφιότητες». *LiFO*.. Ανακτήθηκε στις 2018-01-23.
5. ↑  «Golden Globes 2018: Big Little Lies & Τime's Up θριαμβεύουν -όλοι οι νικητές». Ανακτήθηκε στις 17 Ιανουαρίου 2018.
6. ↑  «Baftas 2018: Full list of winners». Ανακτήθηκε στις 1 Μαρτίου 2018.
7. ↑  «'Dunkirk,' 'The Shape of Water' Lead Satellite Award Nominations». Ανακτήθηκε στις 15 Ιανουαρίου 2018.
8. ↑  «Screen Actors Guild Awards 2018: Οι νικητές της εφετινής απονομής». *www.zougla.gr*. Ανακτήθηκε στις 22 Ιανουαρίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εγώ, η Τόνια** |

* Επίσημη ιστοσελίδα
* *Εγώ, η Τόνια*   στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1953152381757601950008
* BNE: XX5787613

 |

 |